Go šireletšwa ga balata ba Mmušo e le sehlopha. Balaodi ba bodumedi le ba dipolotiki ba ile ba re ganetša o šoro ba leka le go fediša Dihlatse tša Jehofa ka mo go feletšego. Lega go le bjalo, Jehofa o ile a šireletša barapedi ba gagwe e le sehlopha. Diphenyo tše dintši tša semolao tšeo di akaretšago tša kua Kgorongkgolo ya Tsheko ya United States le Kgoro ya Tsheko ya Ditokelo tša Batho ya Yuropa, di kgonthišeditše gore Jehofa o sa dutše a re hlokometše go fihla le lehono. 8 Sebata seo o se bonego se be se le gona,+ eupša ga se sa le gona, fela se tla tloga se rotoga sekoting+ gomme se tla ya tshenyegong. Bao ba dulago lefaseng, e lego bao maina a bona a sa kago a ngwalwa lengwalong la go phuthwa la bophelo+ go tloga go theweng ga lefase,*+ ba tla makala ge ba bona sebata seo se bego se le gona eupša se se sa le gona, fela se eba gona gape.